Franciska Varslavāna iela

Franciska Varslavāna iela (oficiāli F. Varslavāna iela) atrodas Rēzeknes pilsētas Dienvidu rajonā. Rēzeknes mākslinieku kopas dibinātājam, gleznotājam Franciskam Varslavānam (1899—1949) par godu nosauktā iela savieno divas pilsētas maģistrālās ielas — Atbrīvošanas aleju un Kr. Barona ielu. Varslavāns savulaik (1938—1949) dzīvojis ēkā, kas atradās uz vienas no šīs ielas šķērsielām, Bukmuižas ielas, kur 1963. gadā uzstādīta piemiņas plāksne.

F. Varslavāna ielā 5 atrodas Rēzeknes logopēdiskā internātskola.

Ielas kopējais garums ir 1,52 km, un tā krusto šādas ielas:
 Atbrīvošanas aleja (T veida krustojums)
 Daugavpils iela
 Krimuldas iela
 Andreja Upīša iela
 Zvirbuļu iela (T veida krustojums)
 Siguldas iela (T veida krustojums)
 Jaunpleikšņu iela (T veida krustojums)
 Jurija Tiņanova iela
 Bukmuižas iela
 Krišjāņa Barona iela (T veida krustojums)

Skatīt arī 
 Rēzeknes ielas

Atsauces 

Ielas Rēzeknē